सिंह ने कहा, ‘‘मैंने नैतिकता के आधार पर इस्तीफा देकर एक मानक तय किया है।’’ यह पूछने पर कि क्या मुख्यमंत्री ने उनसे इस्तीफा देने के लिए कहा था तो मंत्री ने बताया, ‘‘कभी नहीं। मैं यहां (राजनीति में) उन्हीं (अमरिंदर सिंह) के कारण हूं।’’ राणा गुरजीत सिंह ने कहा, ‘‘मैंने पहले भी इस्तीफे की पेशकश की थी (पिछले वर्ष रेत खनन विवाद के दौरान)। उस समय मुख्यमंत्री ने मुझसे पद पर बने रहने के लिए कहा था।’’ उनका परिवार चीनी, बिजली और डिस्टिलरी का व्यवसाय करता है। रेत खनन नीलामी में नाम आने बाद से ही आप नेता सुखपाल सिंह खैरा सहित विपक्ष के कई नेता मुख्यमंत्री से उनके इस्तीफे की मांग कर रहे थे।